**MÜÜGILEPING**

Tallinnas 08.04.2024

**Profline AS,** registrikood 10480935, asukohaga 10135 Tallinn Veerenni 29, edaspidi nimetatud “müüja”, keda esindab põhikirja alusel juhatuse liige **Tiina PILLE**

ja

**Kaitseliit,** edaspidi nimetatud “ostja”, Naiskodukaitse esinaine **Airi TOOMING** isikus, kes tegutseb kulujuhina Kaitseliidu keskjuhatuse 23.01.2024 a. otsusega nr. K-0-1/24/2349 kinnitatud Kaitseliidu hangete kava alusel, koos nimetatud “lepingupooled” või “pooled”, sõlmisid käesoleva lepingu alljärgnevas:

**1. Lepingu dokumendid.**

1.1. Lepingu dokumendid koosnevad käesolevast lepingust ja koos lepinguga allkirjastatud lisadest ning lisadest, milles lepitakse kokku peale käesoleva lepingule allakirjutamist.

1.2. Käesolevale lepingule on lisatud lepingu sõlmimisel järgmised lisad:

1.2.1. Hinnapakkumus koos kõigi hanke käigus koostatud dokumentidega. Hanke käigus koostatud dokumente säilitavad pooled vastavalt oma asjaajamise korrale.

**2. Lepingu objekt.**

**2.1. Käesoleva lepinguga, juhindudes VÕS paragrahvist 208, MÜÜJA müüb ja OSTJA ostab Naiskodukaitse vormielemente (edaspidi nimetatud ühiselt KAUP):**

|  |  |  |  |  |
| --- | --- | --- | --- | --- |
| Pakutava kauba nimetus (hind sisaldab transporti)  | Hind Tk./EUR  | Kogus tk.  | Summa 22% km.-ta  | Summa 22% km.-ga  |
| Naiskodukaitse vormibleiser stretch voodriga  | 116,00  | 100  | 11 600,00  | 14 152,00  |
| Naiskodukaitse vormiseelik stretch voodriga  | 37,00  | 98  | 3 626,00  | 4 423,72  |
| Naiskodukaitse pidulik vormipluus  | 34,00  | 158  | 5 372,00  | 6 553,84  |
| Naiskodukaiste piduliku vormi kaelasidus  | 13,00  | 102  | 1 326,00  | 1 617,72  |
| KOKKU:  | 453 tk | 21 924,00  | 26 747,28 |

**3. Kauba kvaliteet ja vastavus käesoleva lepingu tingimustele.**

3.1. KAUBA kvaliteet ja komplektsus peab vastama tootja tehnilistele tingimustele ja MÜÜJA poolt OSTJALE **korraldatud alla lihthanke piirmäära jääval hankel 21.03.2024** esitatud pakkumisele, mis on käesoleva lepingu **LISA NR 1**. Tehnilisi tingimusi mõistavad pooled kui toodete kirjeldust VÕS paragrahv 226 mõttes.

3.2.**Tarnekohad on kõikides maakondades asuvad Kaitseliidu malevate staabid.**

3.3. Käesolevas lepingus käsitlevad pooled mõisteid “kauba mittekvaliteetsus” ja “kauba mittevastavus lepingule” järgmises tähenduses:

3.3.1. KAUBA mittekvaliteetsus – KAUP ei vasta käesoleva lepingu p. 3.1. toodud tingimustele. Eelnimetatu määramisel juhinduvad pooled VÕS paragrahvist 226.

3.3.2. KAUBA mittevastavus lepingule – KAUP on kõlbmatu selleks eesmärgiks, nagu tuleneb käesolevast lepingust või KAUP ei ole see KAUP, mille ostja on tellinud. KAUBA lepingule mittevastavuse määramisel juhinduvad pooled VÕS paragrahvist 217.

3.4. Juhul, kui OSTJA avastab KAUBA vastuvõtmisel või sellele järgneva **kümne (10) nädala** jooksul KAUBA mittekvaliteetsuse või mittevastavuse lepinguga, peab OSTJA teatama sellest MÜÜJALE viivitamatult ja esitama pretensiooni käesoleva lepingu p. 6.1. ettenähtud tähtaja jooksul. Müüja vastutuse määramisel toote lepingutingimustele mittevastavuse eest juhinduvad pooled VÕS sätetest 218, 222 ja 226.

3.5. OSTJAL on õigus taotleda müüja esindaja kohalekutsumist käesoleva lepingu p.3.4. näidatud juhtumil. Müüja esindaja juuresolekul **koostatakse akt toodangu puuduste kohta**. Juhul, kui müüja oma esindajat määratud tähtajaks kohale ei saada või ei soovi akti koostamisel osaleda võib ostja koostada ühepoolse akti, mis on pretensiooni esitamise aluseks ning tõendina müüja poolt aktsepteeritav.

3.6. Poolte lahkarvamuste puhul võivad pooled kasutada sõltumatut eksperti. Ekspertiisi kulud tasub ekspertiisi tellija.

3.7. Mittekvaliteetseks või lepingu tingimustele mittevastavaks tunnistatud KAUBA on MÜÜJA kohustatud OSTJA nõudmisel, juhindudes VÕS paragrahvidest 112, 222, 223, kas:

3.7.1. Vahetama puudustega KAUBA oma kulul ümber puudusteta KAUBA vastu OSTJAGA kokkulepitud tähtaja jooksul ja hüvitama ekspertiisikulud, kui need kandis ostja;

3.7.2. Parandama tasuta KAUBA kvaliteeti või hüvitama OSTJALE parandamise ja ekspertiisi kulud OSTJAGA kokkulepitud tähtaja jooksul ja suuruses.

**4. Poolte kohustused.**

4.1. OSTJA kohustub:

4.1.1. Saavutama MÜÜJAGA kokkuleppe toodangu vastuvõtu aja ja koha suhtes.

4.1.2. KAUBA vastu võtma.

4.1.3**. Tasuma ostetud KAUBA eest MÜÜJALE vastavalt käesoleva lepingu punktile 7.2.**

4.2.MÜÜJA kohustub:

4.2.1. KAUBA OSTJA **esindajatele hiljemalt 30. mail 2024 kõikides maakondades asuvates Kaitseliidu malevate staapides üle andma.**

4.2.2. Rahuldama OSTJA poolt saadud pretensioone käesoleva lepingus sätestatud tingimustele kohaselt.

4.2.3. Läbi vaatama OSTJA poolt esitatud lisatellimusi ja otsustama nende täitmise võimaluste üle ning teatama sellest OSTJALE.

**5. Kauba üleandmise-vastuvõtmise ja tarnimise tingimused.**

5.1.MÜÜJA kohustub KAUBA ostjale üle andma ja ostja kohustub KAUBA vastu võtma **hiljemalt 30. mail 2024.**

5.2. Vastuvõtmisel juhinduvad POOLED VÕS paragrahv 219 sätetest.

5.3. MÜÜJA informeerib eelnevalt ostja esindajat KAUBA faktilise üleandmise ajast.

5.4. KAUP antakse üle ja võetakse vastu **üleandmis-vastuvõtmisakti** alusel ning selle allakirjutamise järel läheb KAUBA omandiõigus üle MÜÜJALT OSTJALE.

5.5. Enne akti allakirjutamist kontrollivad MÜÜJA ja OSTJA esindajad üleantava KAUBA komplektsust ja kvaliteeti. Kui OSTJA avastab KAUBA vastuvõtmisel, et esineb puudusi, koostatakse selle kohta kahepoolne akt, milles fikseeritakse KAUBA puudused ja nende kõrvaldamise tähtajad.

**6. Pretensiooni esitamine.**

6.1. OSTJAL on õigus esitada MÜÜJALE pretensioonid KAUBA puuduste või lepingule mittevastavuse kohta hiljemalt **(30) kalendripäeva** jooksul arvates üleandmis- vastuvõtmisakti allakirjutamise kuupäevast ja ainult nimetatud akti alusel.

Nimetatud pretensioonide esitamise tähtaeg ei kehti MÜÜJA poolt KAUBALE antud garantii osas **(kakskümmend neli kuud).**

6.2. MÜÜJA peab saadud pretensiooni läbi vaatama ja vastuse andma **KÜMNE (10)** tööpäeva jooksul pretensiooni saamise kuupäevast.

**7. Maksetingimused ja arvelduskord.**

7.1. OSTJA kohustub KAUBA eest tasuma arves nimetatud summad 21 (kahekümne ühe) kalendripäeva jooksul arve vastuvõtmise kuupäevast arvates.

7.2. MÜÜJA annab arve OSTJALE üle koos KAUBA üleandmisega.

**8. Poolte vastutus.**

8.1. Juhul, kui OSTJA viivitab KAUBA eest tasumisega käesoleva lepingu p. 7.2. näidatud tingimustel, on MÜÜJAL õigus nõuda OSTJALT **viivist 0.15 % päevas** tähtaegselt tasumata summast lähtudes ning nõuda kahju heastamist ulatuses, mida ei kata viivis.

8.2. Juhul, kui OSTJA ei võta hanke tingimustele vastavat KAUPA vastu **15 (viieteistkümne)** kalendripäeva jooksul peale kokkulepitud tähtaega, on MÜÜJAL õigus nõuda OSTJALT **leppetrahvi 0,15% päevas** ja nõuda kahju hüvitamist ulatuses, mida ei kata **leppetrahv** või ühepoolselt käesolev leping lõpetada ja nõuda teiselt poolelt kahju hüvitamist.

8.3. Juhul, kui MÜÜJA ei tarni õigeaegselt OSTJALE KAUPA, on MÜÜJA kohustatud tasuma OSTJALE **leppetrahvi 0.15%** päevas kauba kogumaksumusest.

**9. Lepingu kehtivus, muutmine ja lõpetamine.**

9.1. Käesolev leping jõustub allakirjutamise kuupäevast ja kehtib **lepingu sõlmimisele järgneva kahe kuu jooksul.** POOLTEL on õigus algatada lepingu täitmise käigus muude käesoleva lepingu olemusega kooskõlas olevate lepingute sõlmimist.

9.2. Käesolevat lepingut võib muuta lepingupoolte kirjalikul kokkuleppel. Nimetatu järgimata jätmisel on muudatus tühine. Muudatused jõustuvad pärast allakirjutamist mõlema lepingupoole poolt või lepingupoolte määratud tähtajal.

9.3. Käesolevat lepingut võib lõpetada ennetähtaegselt p. 8.2. ja 8.3. ettenähtud juhtudel.

**10. Lepingu rikkumise vabandatavus.**

10.1. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks olid asjaolud, mida pooled ei saanud mõjutada, ei võinud ega pidanud ette nägema ega ära hoidma. (Vääramatu jõud, VÕS paragrahv 103). Nimetatud asjaolu olemasolu peab olema tõendatav ning vaatamata eelnimetatud ettenägemata asjaoludele, on pooled kohustatud võtma tarvitusele abinõud tekkida võiva kahju vähendamiseks. Kui takistav asjaolu on ajutine, on kohustuse rikkumine vabandatav üksnes aja vältel, mil asjaolu takistas kohuse täitmist.

10.2. POOL, kelle tegevus lepingujärgsete kohustuste täitmisel on takistatud ettenägemata asjaolude tõttu, on kohustatud sellest viivitamatult teatama teisele poolele vahenditega, mis tagavad teate kiireima edastamise, samas saates välja tähitud kirjaga teate.

**11. Kauba garantii.**

11.1. Müüja garanteerib, et müüdav KAUP on uus ning vastab riigihanke tehnilises kirjelduses ja KAUBA iseloomustuses esitatud tehnilistele parameetritele ning annab OSTJALE KAUBA kohta **garantii** tähtajaga **24 kuud.** Garantii ühesel mõistmisel juhinduvad pooled VÕS paragrahvist 230.

11.2. Garantiiaja jooksul ilmnenud puudused, mis ei ole seotud KAUBA väärkasutamisega või eritingimustega, kõrvaldab MÜÜJA omal kulul hiljemalt **kolmekümne (30)** päeva jooksul arvates puudustest teadasaamisest.

11.3.Kui garantiiaja jooksul esineb ühel tootel vigu rohkem kui ühel korral (s.t kaks korda), siis kuulub toode ümbervahetamisele MÜÜJA kulul, **30 (kolmekümne)** päeva jooksul.

**12. Pooltevahelised teated.**

12.1. Pooltevahelised käesoleva Lepinguga seotud teated peavad olema kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele POOLELE ei ole õiguslikke tagajärgi.

12.2. Teade loetakse kättesaaduks, kui:

12.2.1. teade on üle antud allkirja vastu;

12.2.2. teade on saadetud postiasutuse poolt tähitud kirjaga POOLE poolt näidatud aadressil ja postitamisest on möödunud viis (5) kalendripäeva;

12.2.3. teade on saadetud teisele POOLELE telefaksiga.

12.3. Informatsioonilist teadet võib edastada telefoni kaudu.

**13. Muud tingimused**

13.1. Kõik käesolevast lepingust tulenevad erimeelsused püütakse lahendada läbirääkimiste teel. Kui läbirääkimised ei anna tulemusi, lahendatakse vaidlus Harju Maakohtus.

13.2. Käesoleva lepingu tõlgendamisel juhinduvad pooled VÕS paragrahv 29 sätetest.

13.3. Lepingu mittetäitmisega või mittenõuetekohase täitmisega teisele lepingupoolele tekitatud kahju hüvitamise küsimustes juhinduvad pooled VÕS paragrahvidest 127, 128, 132, 136, 139.

13.4. Kumbki pool ei oma õigust käesolevast lepingust tulenevaid nõudeid loovutada kolmandale isikule ilma teise poole kirjaliku nõusolekuta, juhindudes VÕS paragrahvist 166 lg.2 ja 3.

13.5. Käesolev leping on koostatud ja allakirjutatud eesti keeles 2 (kahes) võrdset juriidilist jõudu omavas identses eksemplaris, millest üks jääb müüjale ja teine ostjale.

**14. Esindajad**

**14.1. Ostja esindajaks käesolevast lepingust tõusetuvates küsimustes ja üleandmise-vastuvõtmise akti allkirjastajaks on Naiskodukaitse arendusspetsialist Elisa Jakson, tel. 53830773; e-post elisa.jakson@naiskodukaitse.ee.**

**Nimetatud esindaja teenistuskohustustest eemalviibimisel (puhkus, välislähetus, haigus, töövõimetus või muu taoline) on vastavad õigused Naiskodukaitse esinaisel või tema poolt nimetatud isikul.**

**14.2.** **Müüja esindajaks on Triin Rjabov, tel. 6729191, e-post triin.rjabov@profline.ee**

**Nimetatud esindaja teenistuskohustustest eemalviibimisel (puhkus, välislähetus, haigus, töövõimetus või muu taoline) on vastavad õigused AS PROFLINE juhatuse esimehel või tema poolt nimetatud isikul.**

**15. Poolte andmed**

15.1. Kaitseliit, Toompea 8, 10142 Tallinn, reg nr 74000725.

15.2. AS Profline, aadress Veerenni 29, 10135, reg.nr 10480935, telefon +372 6729 191 , e-post: triin.rjabov@profline.ee, arveldusarve Swedbank IBAN EE802200221011256431

**Müüja Ostja**

**Tiina Pille Airi Tooming**

**Juhatuse liige Naiskodukaitse esinaine**